Document ID: 32010D0216
Publication Date: 2010-04-14

Content:
DEĊIŻJONI TAL-KUMMISSJONI
tal-14 ta’ April 2010
li temenda d-Direttiva 2009/42/KE tal-Parlament Ewropew u tal-Kunsill dwar prospetti statistiċi fir-rigward tat-trasport ta’ merkanzija u passiġġieri bil-baħar
(Test b’relevanza għaż-ŻEE)
(2010/216/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2009/42/KE tal-Parlament Ewropew u tal-Kunsill tas-6 ta’ Mejju 2009 dwar il-prospetti statistiċi fir-rigward tat-trasport ta’ merkanzija u passiġġieri bil-baħar (1), u b’mod partikulari l-Artikolu 3 tagħha,
Billi:
(1)
Fil-produzzjoni tal-Istatistika Ewropea għandu jkun hemm bilanċ bejn il-ħtiġijiet tal-utenti u l-piż fuq dawk li jwieġbu.
(2)
Twettqet analiżi teknika f’livell Ewropew tad-dejta eżistenti miġbura skont il-leġiżlazzjoni Ewropea dwar il-prospetti statistiċi fir-rigward tat-trasport ta’ merkanzija u passiġġieri bil-baħar kif ukoll tal-politika ta’ tixrid biex tipproponi soluzzjonijiet tekniċi possibbli għas-simplifikazzjoni, kemm jista’ jkun, tal-attivitajiet varji meħtieġa għall-produzzjoni statistiċi, waqt li żżomm ir-riżultat finali f’konformità mal-ħtiġijiet preżenti u previsti tal-utenti.
(3)
Bħala riżultat ta’ din l-analiżi, l-istatistika eżistenti ta’ kull tliet xhur għat-trasport tal-passiġġieri fil-portijiet Ewropej ewlenin u l-istatistika eżistenti ta’ kull tliet xhur għat-traffiku tal-bastimenti fil-portijiet Ewropej ewlenin għandha tiġi trażmessa lill-Kummissjoni (Eurostat) u mxerrda fuq bażi annwali, filwaqt li l-varjabbli relatat mad-dimensjoni ta’ klassifika “n-nazzjonalità tar-reġistrazzjoni tal-bastimenti” fl-istatistika eżistenti ta’ kull tliet xhur għat-trasport tal-passiġġieri fil-portijiet Ewropej ewlenin għandha tinġabar mill-Istati Membri fuq bażi volontarja.
(4)
Jeħtieġ li n-nomenklatura taż-żoni kostali marittimi u n-nomenklatura tan-nazzjonalità tar-reġistrazzjoni tal-bastimenti jiġu adattati għall-iżviluppi tekniċi.
(5)
Id-Direttiva 2009/42/KE għalhekk għandha tiġi emendata skont dan.
(6)
Il-miżuri stipulati f’din id-Deċizjoni huma skont l-opinjoni tal-Kumitat għas-Sistema Statistika Ewropea, stipulat bir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea (2),
ADOTTAT DIN ID-DEĊIŻJONI:
Artikolu 1
L-Annessi IV, V u VIII tad-Direttiva 2009/42/KE huma ssostitwiti bit-test stipulat fl-Anness ta’ din id-Deċiżjoni.
Artikolu 2
Din id-Deċiżjoni tidħol fis-seħħ fil-jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
L-ewwel sena ta’ referenza għall-applikazzjoni ta’ din id-Deċiżjoni għandha tkun l-2009, li tkopri d-dejta tal-2009.
Magħmul fi Brussell, l-14 ta’ April 2010.

Metadata:
Eurovoc Level 1 Categories: 100154
100146
Eurovoc Level 2 Categories: 100238
100240
100190
Eurovoc Level 3 Categories: 2181
4522
4256
All Eurovoc Categories: 4256
4509
4511
4522